רואן אוז'ן

רואן אוז'ן (בצרפתית: Ruwen Ogien; 24 בדצמבר 1947 – 4 במאי 2017) היה פילוסוף צרפתי-יהודי. הוא שימש כחוקר בכיר (directeur de recherche) בהמרכז הלאומי הצרפתי למחקר מדעי. תחומי עיסוקו המרכזיים היו אתיקה ופילוסופיה של מדעי החברה.

 ביוגרפיה 
אוז'ן נולד למשפחה ממוצא יהודי פולני ששרדה את השואה ודיברה יידיש.

ב-1949, זמן קצר לאחר לידתו, הגיע לצרפת. הוא למד צרפתית בבית הספר. את לימודיו החל באוניברסיטת תל אביב, שם גילה את הפילוסופיה האנליטית. במשך שנה למד גם באוניברסיטת קיימברידג' בשנים 1984–1985, ולאחר מכן המשיך את לימודיו בסורבון אשר בפריז, לאחר מכן למד בניו יורק, באוניברסיטת קולומביה ובמונטריאול.

הוא בעל תואר דוקטור בסוציולוגיה מ-1978 בהנחיית ז'ורז' באלנדייר. בשנת 1991 סיים את הדוקטורט השני שלו, בפילוסופיה, בניהולו של ז'אק בוברסה. לפילוסופיה הגיע די מאוחר, מבלי לעבור את הקורסים הבסיסיים. ב-1981 הפך לחוקר ב-CNRS,הוא היה חבר בשיתוף פעולה באתיקה יסודית במרכז המחקר האתיקה (CRÉ) של אוניברסיטת מונטריאול בשנים 2006–2007.

הוא אחיו של אלברט אוגיאן, סוציולוג חלק מתנועת האתנומתודולוגים.

הוא נפטר מסרטן הלבלב ב-4 במאי 2017 בפריז, בגיל 69. ונקבור בבית הקברות במונמרטר.

 עבודתו 
אוז'ן הוכשר כאנתרופולוג חברתי ופרסם רבות על עוני והגירה. עבודת הדוקטורט שלו בפילוסופיה, שנעשתה בהנחיית ז'אק בוברס, פורסמה תחת הכותרת La faiblesse de la volonté ("חולשת הרצון"). בעבודתו המאוחרת עסק באתיקה ובפילוסופיה של מדעי החברה, כמו גם בפילוסופיה של הפעולה, ברעיון של תבונה מעשית ובאי־רציונליות מעשית. הוא גם עסק רבות ברגשות, ובפרט שנאה ובושה.

הוא עבד על פיתוח תיאוריה אתית שכינה "אתיקה מינימלית" — תיאוריה אתית אנטי-פטרנליסטית שמבקשת לצמצם את תחומי ההתערבות של מה שכינה, בעקבות ג'ון סטיוארט מיל, "המשטרה המוסרית". בתחילה נוסחה האתיקה המינימלית כך:
 עקרון ההתחשבות השווה – יש לייחס ערך שווה לדעה של כל אחד ואחת;
 עקרון הנייטרליות ביחס לתפיסות חיים וקניין אישי;
 עקרון ההתערבות המוגבלת – רק במקרים של פגיעה חמורה.

בהמשך ניסה אוז'ן לצמצם זאת לעיקרון יחיד: "לא להזיק לאחרים, לא יותר", מתוך ההיגיון הבא:
 אין לנו חובה מוסרית כלפי עצמנו, רק כלפי אחרים;
 חובות מוסריות כלפי אחרים יכולות להיות חיוביות (לעזור) או שליליות (לא להזיק);
 החובה החיובית עשויה להתבטא באקטים של נדיבות, אך אלה עלולים להוביל לפטרנליזם – עשייה "לטובת" אחרים בניגוד לרצונם;
 כדי להימנע מפטרנליזם, עדיף לדבוק בעקרון שלילי יחיד – לא להזיק לאחרים.

על פי עיקרון זה, האתיקה המינימלית שוללת חובות מוסריות כלפי עצמנו והתערבות פטרנליסטית כלפי אחרים, ומתמצה בעיקרון האי־פגיעה. היא תומכת בזכות לחיות את החיים כפי שרוצים, כל עוד לא פוגעים באחרים – לרבות לגליזציה של שימוש בסמים, כל צורת יחסי מין בהסכמה בין מבוגרים, וסיוע פעיל למוות למי שמבקש זאת.

אוז'ן הגן על הזכות להעליב כהכרחית ליצירה האמנותית.נירית אנדרמן, מאה נשים צרפתיות נגד השלכות MeToo#: "מאיים על החופש המיני", באתר הארץ, 10 בינואר 2018Full Translation Of French Anti-#MeToo Manifesto Signed By Catherine Deneuve

 פרסומים נבחרים 
 Réseaux d'immigrés : ethnographie de nulle part (עם ז'אק קאטושבסקי), 1981.
 Théories ordinaires de la pauvreté, 1983.
 Un portrait logique et moral de la haine, 1993.
 La faiblesse de la volonté, 1993.
 תרגום: תומאס נגל, מה כל זה אומר? (1993)
 La couleur des pensées (עם פטריסיה פפרמן), 1995.
 Les causes et les raisons, 1995.
 תרגום: ג.א. מור, Principia Ethica, 1998.
 Le réalisme moral, 1999.
 L’enquête ontologique (עם פייר ליבט), 2000.
 Raison pratique et sociologie de l’éthique (עם סימון באטמן־נובאס ופטריק פארו), 2000.
 La honte est-elle immorale ?, 2002.
 Le rasoir de Kant, 2003.
 Penser la pornographie, 2003 (מהדורה שנייה מעודכנת: 2008).
 La philosophie morale (עם מוניק קאנטו־ספרבר), 2004.
 La panique morale, 2004.
 Pourquoi tant de honte ?, 2005.
 La sexualité (עם ז'אן־קאסיין בילייה), 2005.
 La morale a-t-elle un avenir ?, 2006.
 L'éthique aujourd'hui, 2007.
 La liberté d'offenser, 2007.
 Les Concepts de l'éthique (עם כריסטין טאפוֹלה), 2009.
 La vie, la mort, l'État, 2009.
 Le corps et l'argent, 2010.
 L’influence de l’odeur des croissants chauds sur la bonté humaine, 2011.
 L'État nous rend-il meilleurs ?, 2013.
 Mon dîner chez les cannibales, 2016.
 Mes Mille et Une Nuits, 2017.

 קישורים חיצוניים 

 אתר על האתיקה של אוז'ן
 אוז'ן באתר של האקול נורמל סופרייר. (צרפתית)

 הערות שוליים 

קטגוריה:פילוסופים צרפתים
קטגוריה:צרפתים שנולדו ב-1949
קטגוריה:צרפתים שנפטרו ב-2017